Rikunarita-ORG/Wikinium huggingface dataset:
# चांगचून

चित्र:Changchun Montage.pngचांगचून शहर के नज़ारे
**चांगचून** (चीनी: 长春, अंग्रेज़ी: Changchun, मान्छु: ᠴᠠᠩ ᠴᡠᠨ) पूर्वोत्तरी चीन में मंचूरिया क्षेत्र के जीलिन प्रान्त की राजधानी और सबसे बड़ा शहर है। यह एक उप-प्रांत का दर्जा रखने वाला शहर है। सन् २०१० की जनगणना में चांगचून की जनसँख्या ७६,७७,०८९ थी, जिनमें से ३३,४१,७०० इसके पक्की-आबादी वाले क्षेत्र में बसे हुए थे। जुरचेन भाषा में 'चांग चून' का मतलब 'लम्बा चश्मा' होता है।

## विवरण

सन् १८०० में चिंग राजवंश के सम्राट जियाचिंग (嘉慶帝, Jiaqing) ने यितोंग नदी के पूर्वी किनारे पर एक छोटे से गाँव का नाम 'चांगचून तिंग' रखा। मई १८९८ में रूसी साम्राज्य के कारीगरों ने हारबिन से लूशुन (旅顺, Lüshun) तक रेल की पटरियाँ डालीं और चांगचून में 'कुआनचेंग' नाम का एक नया रेल स्टेशन बना। १९०४-१९०५ के रूसी-जापानी युद्ध में रूस की हार हुई और कुआनचेंग इस पटरी का आख़री रूसी पड़ाव बन गया। उस से आगे एक नया जापानी 'चांगचून' स्टेशन बनाया गया। १९३२ में जापानी समर्थन के साथ मंचूरिया में चीन से अलग एक आज़ाद मंचूकुओ (Manchukuo) देश घोषित किया गया जिसकी राजधानी चांगचून को बनाया गया। इसका नाम 'शिनजिंग' (新京, Hsinjing) रखा गया जिसका मतलब 'नई राजधानी' था। शहर का इस दौरान बहुत विस्तार किया गया और नियमित ढंग से बड़े चौक, चौड़ी सड़कें और इमारतें बनाई गईं। १९३४ से १९४४ के काल में शहर की आबादी १,४१,७१२ से छह गुना बढ़कर ८,६३,६०७ हो गई। द्वितीय विश्वयुद्ध के अंत में १९४५ में सोवियत संघ की लाल सेना ने चांगचून पर क़ब्ज़ा कर लिया। १९४६ में सोवियत फ़ौजें यहाँ से लौट गईं और १९४८ में माओ ज़ेदोंग के चीनी साम्यवादियों ने ५ माह के घेराव के बाद इसपर नियंत्रण कर लिया। जब शहर घिरा हुआ था तो अनुमानित १ से ३ लाख लोगों की भुखमरी से जाने गई। १९५४ में जनवादी गणतंत्र चीन की सरकार ने इसे जीलिन प्रान्त की राजधानी बना दिया।

मंचूरिया के बाक़ी भागों की तरह यहाँ भयंकर सर्दी पड़ती है और जनवरी का औसत तापमान −१५.१ °सेंटीग्रेड है। इतनी सर्दी के बावजूद ठण्ड के मौसम में वातावरण अधिकतर शुष्क रहता है। गर्मियों में जुलाई का औसत तापमान २३.१ °सेंटीग्रेड होता है और पूर्वी एशियाई मोनसून की बारिशें पड़ती हैं।

## इन्हें भी देखें

* जीलिन
* मान्छु लोग

## सन्दर्भ
# ताईआन

ताईआन शहर से ताई पर्वत का नज़ारा
**ताईआन** (चीनी: 泰安, अंग्रेज़ी: Tai'an) जनवादी गणराज्य चीन के पूर्वी भाग में स्थित शानदोंग प्रांत का एक शहर है। यह प्रान्त की राजधानी जीनान से दक्षिण में स्थित है और प्रसिद्ध ताई पर्वत के इर्द-गिर्द बसा हुआ है। इसके पश्चिम में पीली नदी आती है जिसके पार हेनान प्रान्त है। २०१० की जनगणना में इसकी आबादी ५४,९४,२०० थी जिसमें से १५,९४,८७७ शहरी नागरिक और बाक़ी ग्रामीण क्षेत्रों के निवासी थे।

## इन्हें भी देखें

* ताई पर्वत
* शानदोंग प्रांत

## सन्दर्भ
# अन्तरराष्ट्रीय सम्बन्ध विश्वविद्यालय

| अन्तरराष्ट्रीय सम्बन्ध विश्वविद्यालय University of International Relations |
| --- |
| *国际关系学院* |
|

---

 |
| स्थापित | 1949 |
| प्रकार: | राष्ट्रीय |
| कार्यबद्ध अधिकारी: | Lin Xiaoke |
| अध्यक्ष: | Prof. Liu Hui |
| उपाध्यक्ष: | Prof. Guo Huimin |
| अवस्थिति: | बीजिंग,  चीनी जनवादी गणराज्य |
| पुराने नाम: | अन्तरराष्ट्रीय सम्बन्ध संस्थान |
| उपनाम: | 国关 Guó Gūan |
| जालपृष्ठ: | अन्तरराष्ट्रीय सम्बन्ध विश्वविद्यालय |

 **अन्तरराष्ट्रीय सम्बन्ध विश्वविद्यालय**  बीजिंग (सरलीकृत चीनी वर्ण: 国际关系学院; पारम्परिक चीनी वर्ण: 國際關係學院; पिनयिन: *Guojì Gūanxì Xúeyuàn*), चीन में एक सार्वजनिक विश्वविद्यालय है। यह अन्तरराष्ट्रीय राजनीति, अन्तरराष्ट्रीय अर्थशास्त्र और व्यापार, कानून, अंग्रेजी, फ़्रेंच, जापानी और लोक प्रशासन में स्नातक और स्नातक कार्यक्रम प्रदान करता है। यह वर्तमान में कुल 13 स्नातक कार्यक्रम और आठ मास्टर डिग्री कार्यक्रम प्रदान करता है।

 **अन्तरराष्ट्रीय सम्बन्ध विश्वविद्यालय**  की स्थापना 1949 में चीन के जनवादी गणराज्य के पहले प्रधानमन्त्री  **झोउ एनलाई**  ने राजनयिकों को प्रशिक्षित करने के लिए की थी। यह 1960 में राष्ट्रीय प्रमुख विश्वविद्यालयों में से एक बन गया, और चीन में मास्टर डिग्री प्रदान करने वाले शुरुआती विश्वविद्यालयों में से एक था। 1983 में, स्कूल को एक व्यापक विश्वविद्यालय में बदल दिया गया था। ऐसा परिवर्तन करने वाला यह चीन का पहला विदेशी अध्ययन विद्यालय था।

इसका पूर्व अंग्रेजी नाम का अनुवाद "अन्तरराष्ट्रीय सम्बन्ध संस्थान" के रूप में किया गया है। इसे बोलचाल की भाषा में "गुओगुआन" (国关 गुओ गान) के रूप में भी जाना जाता है।

## साझेदारी

विश्वविद्यालय मैरिएटा कॉलेज, मैसाचुसेट्स बोस्टन विश्वविद्यालय, अलबोर्ग विश्वविद्यालय, टूलूज़ 1 विश्वविद्यालय कैपिटल, हिरोशिमा विश्वविद्यालय, हिरोशिमा सिटी विश्वविद्यालय, इबाराकी विश्वविद्यालय, के साथ साझेदारी और आदान-प्रदान करता है।
# लद्दाख़ी भाषा

| लद्दाख़ी भाषा |
| --- |
| ལ་དྭགས་ཀྱི་སྐད |
| मूल स्थान | भारत, तिब्बत |
| क्षेत्र | लद्दाख़ |
| मातृभाषियाँ | (1,30,000 cited 2000–2001) |
| भाषा परिवार | चीनी-तिब्बती
* तिब्बती-किन्नौरी ?
	+ भोटी
		- तिब्बताई
			* लद्दाख़ी-बलती
				+ **लद्दाख़ी भाषा**
 |
| लिपि | तिब्बती लिपि |
| भाषा कोड |
| ISO 639-3 | Either: `lbj` – लद्दाख़ी `zau` – ज़ंग्स्कारी भाषा |
| *ग्लोटोलॉग* | `lada1244`  Ladakhi `zang1248`  Zangskari |
| ELP | Ladakhi |
| भाषा संरक्षण स्थिति |

**लद्दाख़ी** (ལ་དྭགས་ཀྱི་སྐད) भारत के लद्दाख प्रदेश की प्रमुख भाषा है। इसे **भोटी** भी कहते हैं। यह एक तिब्बताई भाषा है किन्तु मानक तिब्बती भाषा तथा लद्दाखी जानने वाले एक-दूसरे को नहीं समझ सकते।

लद्दाख़ के गान्चे क्षेत्र में तिब्बती मूल के बलती व लद्दाख़ी लोग रहते हैं। सांस्कृतिक रूप से यह भारत के लद्दाख़ क्षेत्र का भाग है, हालांकि यहाँ के अधिकतर लोग धार्मिक दृष्टि से मुसलमान हैं। यहाँ अधिकतर बलती भाषा बोली जाती है जो लद्दाख़ी भाषा के क़रीब है और अक्सर तिब्बती भाषा की उपभाषा समझी जाती है।

## इन्हें भी देखें

* लद्दाख़ी-बलती भाषाएँ
* तिब्बताई भाषाएँ
* तिब्बती भाषा
* भोटी भाषाएँ

## बाहरी कड़ियाँ

* राष्ट्रीय सन्दर्भ में भोटी भाषा का महत्व
* हिन्दी-भोटी शब्दकोश (हिन्दी विक्षनरी पर)
* हिन्दी-भोटी शब्दकोश (भारतवाणी पर)

## सन्दर्भ
# नोसू भाषा

सिचुआन में एक मार्गदर्शक जिसमें सबसे ऊपर नोसू (यी) में, उसके नीचे चीनी में और सबसे नीचे अंग्रेज़ी में लिखा हुआ है
**नोसू** (नोसू: ꆈꌠ, अंग्रेज़ी: Nuosu), जिसे **उत्तरी यी**, **लिआंगशान यी** और **सिचुआन यी** भी कहा जाता है, दक्षिणी चीन में बसने वाले यी लोगों द्वारा बोली जाने वाली तिब्बती-बर्मी भाषाओँ की सदस्य यी भाषाओँ की मानक भाषा है। सारी यी बोलियों में यह अकेली है जिसे पाठशालाओं में लिखित रूप से पढ़ाया जाता है। दुनिया भर में ८० लाख की आबादी रखने वाले यी समुदाय में से २० लाख अब नोसू बोलते हैं और यह तादाद बढ़ रही है। तिब्बती-बर्मी भाषा परिवार में यी भाषाएँ बर्मी भाषा के करीब मानी जाती हैं।

## लिपि

यी की अपनी चित्रलिपि पर आधारित एक लिपि है जिसमें ८,००० - १०,००० चिह्न हैं। हालांकि चीनी भावचित्र में एक प्रकार की चित्रलिपि पर आधारित हैं, लेकिन चीनी लिपि और यी लिपि में कोई सम्बन्ध नहीं मिला है। आधुनिक यी लिपि को 'नोसू ब्बर्मा' (ꆈꌠꁱꂷ, nuosu bburma) कहा जाता है।

## इन्हें भी देखें

* यी लोग
* तिब्बती-बर्मी भाषाएँ
* बर्मी भाषा

## सन्दर्भ
# जिन्गपो भाषा

| जिन्गपो भाषा |
| --- |
|
कचिन भाषा |
| जातियाँ: |
जिन्गपो लोग |
| भौगोलिक विस्तार: |
कचिन राज्य, युन्नान प्रान्त, अरुणाचल प्रदेश |
| भाषा श्रेणीकरण: |
चीनी-तिब्बती* (तिब्बती-बर्मी)
	+ ब्रह्मपुत्री?
		- कचिन-लुइक
			* **जिन्गपो भाषा**
 |
| उपश्रेणियाँ: |

—

 |
| आइसो ६३९-२ व ६३९-५: | kac |

**जिन्गपो** (बर्मी: ကချင်ဘာသာ) तिब्बती-बर्मी भाषा-परिवार की ब्रह्मपुत्री शाखा (जो साल शाखा भी कहलाती है) की एक भाषा है। यह ज़्यादातर बर्मा के उत्तर में स्थित कचिन राज्य में रहने वाले जिन्गपो समुदाय द्वारा बोली जाती है, हालांकि इसके कुछ मातृभाषी भारत व चीन में भी रहते हैं। यह अधिकतर रोमन लिपि में लिखी जाती है हालांकि कुछ लोग इसे बर्मी लिपि में भी लिखते हैं।

## इन्हें भी देखें

* जिन्गपो लोग

## सन्दर्भ
# ताई लुए भाषा

| ताई लुए |
| --- |
| Tai Lue |
| मूल स्थान | चीन, बर्मा, लाओस, थाईलैण्ड, वियतनाम |
| क्षेत्र | युन्नान (चीन) |
| समुदाय | लू |
| मातृभाषियाँ | (5,50,000 cited 2000–2013) |
| भाषा परिवार | ताई-कादाई
* ताई
	+ दक्षिणपश्चिमी
		- चियांग साएन
			* **ताई लुए**
 |
| लिपि | ताई थाम लिपि, थाई लिपि, नई ताई लुए लिपि |
| भाषा कोड |
| ISO 639-3 | `khb` |
| *ग्लोटोलॉग* | `luuu1242` |

**ताइ लुए** (Tai Lue) दक्षिणपूर्वी एशिया में लू समुदाय द्वारा बोली जाने वाली एक ताई भाषा है। इसे बोलने वाले चीन के युन्नान प्रान्त, बर्मा, लाओस, थाईलैण्ड और वियतनाम में बसते हैं। यह अन्य ताई भाषाओं से मिलती-जुलती है।

## इन्हें भी देखें

* ताई भाषाएँ

## सन्दर्भ
# खोवार भाषा

| खोवार Khowar / کهووار |
| --- |
| चित्राली |
| मूल स्थान | पाकिस्तान |
| क्षेत्र | चित्राल ज़िला |
| समुदाय | खो लोग |
| मातृभाषियाँ | 2,90,000 (2004) |
| भाषा परिवार | भारोपीय
* हिन्द-ईरानी
	+ हिन्द-आर्य
		- दार्दी
			* चित्राली
				+ **खोवार Khowar / کهووار**
 |
| लिपि | खोवार लिपि (अरबी लिपि) |
| भाषा कोड |
| ISO 639-3 | `khw` |
| *ग्लोटोलॉग* | `khow1242` |
| ELP | Khowar |
| भाषा-क्षेत्र | `59-AAB-aa` |
| भाषा संरक्षण स्थिति |

**खोवार भाषा** (ur, Khowar), जिसे **चित्राली भाषा** भी कहते हैं, पाकिस्तान के ख़ैबर-पख़्तूनख़्वा प्रांत के चित्राल ज़िले में और गिलगित-बालतिस्तान के कुछ पड़ोसी इलाकों में लगभग ४ लाख लोगों द्वारा बोली जाने वाली एक दार्दी भाषा है। शीना, कश्मीरी और कोहिस्तानी जैसी अन्य दार्दी भाषाओँ के मुक़ाबले में खोवार पर ईरानी भाषाओँ का प्रभाव ज़्यादा है और इसमें संस्कृत के तत्व कम हैं। खोवार बोलने वाले समुदाय को 'खो लोग' कहा जाता है। खोवार आम तौर पर अरबी-फ़ारसी लिपि की नस्तालीक़ शैली में लिखी जाती है।

## इन्हें भी देखें

* दार्दी भाषाएँ
* चित्राल ज़िला
* ख़ैबर-पख़्तूनख़्वा

## सन्दर्भ
# वित्त बाज़ार

अर्थ के संबंध में **वित्त बाजार** (अंग्रेज़ी: Financial market) वह व्यवस्था है जो लोगों को वित्तीय प्रतिभूतियों (जैसे शेयर, बांड आदि), वस्तुओं (जैसे मूल्यवान धातुएँ, कृषि उत्पाद आदि) एवं अन्य सामानों के क्रय-विक्रय (व्यापार) की सुविधा देता है ताकि वे कम खर्चे पर दक्षतापूर्वक क्रय-विक्रय कर सकें। वित्तीय बाजार का प्राथमिक कार्य पूंजी के आधिक्य वाले क्षेत्रों से पूंजी की कमी वाले क्षेत्रों की ओर पूंजी का गतिशीलन सुनिश्चित करना है।

यह एक ऐसा प्लेटफॉर्म है , जहाँ पर धन का लेनदेन किया जाता हैं । जिसके पास अधिक धन होता हैं वह वहा निवेश के लिए आता हैं , निवेश हिस्सेदारी(पार्टनरशिप)और ऋण में किया जा सकता हैं , हिस्सेदारी के बदले निवेशक को लाभ मिलता हैं तथा ऋण के बदले ब्याज मिलता हैं , जिसको धन की आवश्यकता होती हैं वह यहां धन की व्यवस्था के लिए आता हैं इसके लिए हिस्सेदारी बेची और ऋण लिया जा सकता हैं ,

यह दो प्रकार के होते हैं

1. कैपिटल मार्केट
2. मनी मार्केट

## इन्हें भी देखें

* शेयर बाज़ार
* कमोडिटी कारोबार
* वस्तु विनिमय

## बाहरी कड़ियाँ

* भारत में मुद्रा और वित्त बाजार के साधन
* Financial Markets with Yale Professor Robert Shiller financial market type of two 1 money market 2 capital market
# चार की टोली

**चार की टोली** एक चीनी साम्यवादी पार्टी के किसी नेता की समुदाय थी जो माओ ज़ेदंग के मौत के बाद पकड़े गए थे, उन्के स्थान से हटाए गए थे और सांस्कृतिक क्रान्ति के लिये मुख्य रूप से दोष दिये गए थे।

## सदस्यता

माओ की विधवा जांग चिंग और उसके तीन साथीदारी Zhang Chunqiao, Yao Wenyuan और Wang Hongwen टोली में शामिल थे। दो दूसरे आदमी, Kang Sheng और Xie Fuzhi, जो 1976 में हाल में मरे हुए थे, वे भी टोली के अंदर होने को पहचान किया गया था। Chen Boda भी टोली का अच्छा साथीदारी मना जाता था।

## भूमिका

## गिरावट

अब चीनी कम्युनिष्ट पार्टी का दावा है कि अपने अन्तिम बरस में माओ जांग चिंग और उसके साथीदारीओं के विरोध में आया और कि माओ के ९ सितम्बर १९७६ मौत के बाद टोली ने सत्ता छीनने की कोशिश की। वही आरोप १९७१ में Lin Biao पर भी लगाया गया था। दशकों के बाद भी इन घटनाओं का पूरा सच जानना तो असंभव है।

पर दिखता है कि माओ के मौत से पहले टोली का प्रभाव गिर रहा था।
# शीत ऋतु

| **शीत ऋतु** |
| --- |
|  शीतकालीन (अल्फोन मुचा, 18 9 6) |

**शीत ऋतु**

## सन्दर्भ

वर्षा ऋतु की समाप्ति के पश्चात् शरद् ऋतु का आगमन होता है । पंचवटी में श्रीराम-लक्ष्मण से शरदागम का वर्णन करते हुए कहते हैं:

**वर्षा विगत सरद रितु आई । लछिमन देखहू परम सुहाई ।। फूले कास सकल महि छाई । जनु बरसा कृत प्रगट बुढ़ाई ।।**

आश्विन और कार्तिक शरद् ऋतु के दो मास होते हैं । इस ऋतु में सूर्य पिंगल और उष्ण होता है । आकाश निर्मल और कहीं-कहीं श्वेत वर्ण मेघ युक्त होता है । सरोवर कमलों सहित हंसों से शोभायमान होते हैं । सूखी भूमि चीटियों से भर जाती है ।

वर्षा काल में भूमिस्थ जल में अनेक प्रकार के खनिज पदार्थ मिल जाते हैं । मल, मूत्र, कीट, कृमि उनका मल-मूत्र सब कुछ जल में आकर मिल जाता है । इसे निर्विष करने के लिए सूर्य की जीवाणु नाशक प्रखर किरणें, चन्द्रमा की अमृतमय किरणें और हवा आवश्यक है तथा यह सब शरद् ऋतु में प्राप्त होती है ।

शरद् ऋतु में रातें ठण्डी और सुहावनी हो जाती है । वन कुमुद और मालती के फूलों से सुशोभित होते हैं । अनगिनत तारों की चमक और चन्द्रमा की चांदनी से रात्रि का अन्धकार दूर हो जाता है । संसार ऐसा लगता है । मानों दूध के सागर में स्नान कर रहा हो ।

शरद् ऋतु के सुहावने मौसम में ऐसा कोई सरोवर नहीं है जिस में सुन्दर कमल न हों, ऐसा कोई पंकज नहीं है जिस पर भ्रमर नहीं बैठा हो, ऐसा कोई भौंरा नहीं है जो गूंज न रहा हो । ऐसी कोई भनभनाहट और पक्षियों का कलरव नहीं जो मन न हर रहा हो । कहने का तात्पर्य यह है कि शरद् ऋतु में कमल खिले हुए है, कमलों पर बैठे हुए भौरों की रसीली गूंज मनुष्यों के चित्त को चुरा रही हैं |

## **स्वास्थ्य सुरक्षा**

आयुर्वेदिक ग्रंथों के अनुसार यह ऋतु सभी रोगों की माता है | रोगाणां शारदी माता |

इस समय विशेष कर पित्तजन्य बीमारियाँ होती हैं | इससे बचने के लिए खीर , गुलकंद , लौकी , पेठा जैसे पित्त शामक पदार्थ खाने चाहिए | तली हुई , मिर्च मसालेदार भोजन से बचना चाहिए |

इस ऋतु में आश्विन पूर्णिमा को शरद पूर्णिमा का त्यौहार मनाया जाता है | हिन्‍दू धर्म में शरद पूर्णिमा का विशेष महत्‍व है |

इस दिन खीर बनाकर चन्द्रमा के किरणों में रखा जाता है | यह उत्तम पित्तशामक होता है |
# फ़ॉर्च्यून ग्लोबल 500

**फ़ॉर्च्यून ग्लोबल 500**, जिसे ग्लोबल 500 के नाम से भी जाना जाता है, राजस्व के आधार पर विश्व की शीर्ष 500 कम्पनियों की वार्षिक रैंकिग है जिसे प्रतिवर्ष फ़ॉर्च्यून पत्रिका द्वारा संकलित व प्रकाशित किया जाता है।

## रैंकिंग प्रणली

19809 तक इस सूची में केवल अमेरिका से बाहर की कम्पनियों को ही "इण्टरनैश्नल 500" नाम से सम्मिलित किया जाता है जबकि फ़ॉर्च्यून 500 में केवल अमेरिकी कम्पनियों को ही सम्मिलित किया जाता था और अभी भी इसी पद्धति का पालन किया जाता है। 1990 में अन्तर्राष्ट्रीय कम्पनियों की सूची में अमेरिकी कम्पनियों को भी सम्मिलित किया गया ताकि एक वास्तविक रूप से वैश्विक सूची बनाई जा सके। 1995 से इस सूची का वर्तमान स्वरूप ही उपयोग में है और इस सूची में शीर्ष की वित्तीय संस्थाओं और सेवा प्रदाताओं को भी राजस्व के आधार पर रैंकिग दी जाती है।

## 2019 की फ़ॉर्च्यून ग्लोबल सूची

| रैंक | देश | कम्पनियाँ |
| --- | --- | --- |
देशानुसार विभाजन| 1 |  चीन | 129 |
| 2 |  संयुक्त राज्य अमेरिका | 121 |
| 3 |  जापान | 52 |
| 4 |  फ़्रान्स | 31 |
| 5 |  जर्मनी | 29 |
| 6 |  संयुक्त राजशाही \* | 17 |
| 7 |  दक्षिण कोरिया | 16 |
| 8 |   स्विट्ज़रलैण्ड | 14 |
| 9 |  कनाडा | 13 |
| 10 |  नीदरलैण्ड \* | 12 |

\* ग्लोबल 500 में यूनीलिवर को "ब्रिटेन/नीदरलैण्ड" में वर्गीकृत किया जाता है क्योंकि इस कम्पनी को दोनों देशों की तालिका में जोड़ जाता है।

## सन्दर्भ
# 1954 एशियाई खेल

| द्वितीय एशियाई खेल |
| --- |
|  |
| मेजबान शहर |
मनिला, फिलिपींस |
| प्रतिभागी देश |
१९ |
| खिलाड़ी |
९७० |
| स्पर्धाएँ |
८ क्रीड़ाएँ |
| उद्घाटन समारोह |
१ मई |
| समापन समारोह |
९ मई |
| आधिकारिक उद्घाटन |
राष्ट्रपति रामोन मैगसेसे |
| खिलाड़ी शपथ |
मार्टिन जिसन |
| मशाल जलाने वाला |
एनरिकुइटो बीच |
| मुख्य आयोजक |
रिज़ल मेमोरियल स्टेडियम |

**दूसरे एशियाई खेल** (एशियाड २ के नाम से भी जाने जाते हैं) फिलिपींस की राजधानी मनिला में १ मई से ९ मई, १९५४ के बीच आयोजित किए गए थे। इन खेलों का औपचारिक उद्घाटन राष्ट्रपति रामोन मैगसेसे द्वारा १ मई १९५४ को ४:०२ अपराह्न किया गया था। उद्घाटन समारोह के अवसर पर मनिला के मलाटे स्थित रिज़ल मेमोरियल स्टेडियम में २०,००० लोग उपस्थित थे। अन्तओस के अनुरोध पर मशाल रिले और कौल्ड्रॉन प्रज्वलन को उद्घाटन समारोह से बाहर रखा गया ताकि ओलम्पिक खेलों की परम्परा को परिरक्षित रखा जा सके। मशाल विधि को १९५८ के एशियाई खेलों में पुनः लाया गया। हालाँकि मेज़बान द्वारा अन्तिम खिलाड़ी के लिए परेड में प्रवेश करने के लिए एक विशेष प्रशस्ति पत्र का समाधान दिया गया। बतौर मेज़बान, फिलिपींस स्टेडियम में प्रवेश करने वाला अन्तिम देश था। आन्द्रेस फ़्रांको, फिलिपींस के ध्वज वाहक थे।

## प्रतिभागी देश (राओस)

इन एशियाई खेलों में निम्नलिखित राष्ट्रीय ओलम्पिक समितियों ने भाग लिया था:

|  |  |  |
| --- | --- | --- |
| * अफ़्गानिस्तान (१७)
* बर्मा (३४)
* कम्बोडिया (१२)
* सिलोन (६)
* ताइवान (१४०)
* हांगकांग (४७)
* भारत (६९)
 | * इण्डोनेशिया (८५)
* इस्राइल (४)
* ईरान (केवल १ अधिकारी)
* जापान (१६०)
* दक्षिण कोरिया (५२)
* मलेशिया (९)
 | * उत्तर बोर्नियो (३)
* पाकिस्तान (४६)
* **फिलिपींस** (१६६)
* सिंगापुर (५४)
* थाईलैण्ड (१९)
* वियतनाम (१६५)
 |

## पदक तालिका

स्रोत: कुल पदक स्थिति - मानिला १९५४

|  रैंक  | टीम/एनओसी | स्वर्ण | रजत | कांस्य | कुल |
| --- | --- | --- | --- | --- | --- |
| १ |  जापान | ३८ | ३६ | २४ | ९८ |
| २ |  फिलिपींस | १४ | १४ | १७ | ४५ |
| ३ |  दक्षिण कोरिया | ८ | ६ | ५ | १९ |
| ४ |  पाकिस्तान | ४ | ५ | ० | ९ |
| ५ |  भारत | ४ | ४ | ५ | १३ |
| ६ |  ताइवान | २ | ४ | ६ | १२ |
| ७ |  इस्राइल | २ | १ | १ | ४ |
| ८ |  बर्मा | २ | ० | २ | ४ |
| ८ |  सिंगापुर | १ | ३ | ४ | ८ |
| १० |  श्रीलंका | ० | १ | १ | २ |
| ११ |  इण्डोनेशिया | ० | ० | ३ | ३ |
| १२ |  हांगकांग | ० | ० | १ | १ |
| कुल | ७५ | ७३ | ६९ | २१८ |

## सन्दर्भ
# शंघाई स्टॉक एक्सचेंज

शंघाई स्टॉक एक्सचेंज
Shanghai Stock Exchange| 上海证券交易所 |
| चित्र:SSE logo transparent.png |
|  |
| प्रकार | शेयर बाजार |
| अवस्थिति | शंघाई, चीन |
| स्थापित | 26 नवम्बर 1990 |
| प्रमुख लोग | Geng Liang (Chairman) Zhang Yujun (President) |
| मुद्रा | CNY |
| लिस्ट॰ सं॰ | 1041 (मई 2015) |
| बाजार पूंजी॰ | US$5.01 खरब (trillion) (मई 2019) |
| परिमाण | US$500 अरब (billion) (दिसम्बर 2009) |
| सूचकांक | एसएसई कंपोजिट एसएसई 50 |
| वेबसाइट |  |

**शंघाई स्टॉक एक्सचेंज** (Shanghai Stock Exchange) या **एसएसई** (SSE) चीन के शंघाई शहर में स्थित एक शेयर बाजार है। यह चीनी जनवादी गणराज्य में स्वतंत्र रूप से संचालित होने वाले दो स्टॉक एक्सचेंजों में से एक है, दूसरा शेन्जेन स्टॉक एक्सचेंज है। नवंबर 2018 तक $ 4.0 ट्रिलियन पर बाजार पूंजीकरण के आधार पर शंघाई स्टॉक एक्सचेंज दुनिया का चौथा सबसे बड़ा शेयर बाजार है। हांगकांग स्टॉक एक्सचेंज के विपरीत, शंघाई स्टॉक एक्सचेंज अभी भी पूरी तरह से विदेशी निवेशकों के लिए खुला नहीं है और अक्सर केंद्र सरकार के फैसलों से प्रभावित होता है, जैसे कि- चीनी मुख्य भूमि के अधिकारियों द्वारा पूंजी खाता नियंत्रण को लागू करने से।

## सन्दर्भ

## बाहरी कड़ियाँ

* Shanghai Stock Exchange (अंग्रेज़ी में)
* Historical market capitalizations for the largest SSE-listed companies (अंग्रेज़ी में)

साँचा:Stock exchanges top 18
साँचा:World Federation of Exchanges
# याहू!

याहू!
याहू! (अंग्रेज़ी: Yahoo!) एक अमेरिकी निगमित निगम व वैश्विक इंटरनेट सेवा कंपनी है। यह कई प्रकार की सुविधाएं जैसे- वेब पोर्टल, खोज साधन, ईमेल , ख़बरें, इत्यादी प्रस्तुत करती है। याहू की स्थापना स्तयाँनफोर्ड विश्वविद्यालय के ग्रैजुएट छात्र जेरी याँग व डेविड फिलो ने जनवरी १९९४ में की थी। कंपनी का मुख्य कार्यालय सिलीकॉन घाटी के शहर संनिवेल,कैलिफोर्निया में है। याहू के अन्य उपयोगी ऐप्स जैसे-याहू वेदर, याहू सर्च आदि हैं। ये ऐप्स गूगल प्ले स्टोर पर भी उपलब्ध हैं

## इतिहास व विकास

पहले इसका नाम "जेरीज गॉइड टू वर्ल्ड वाइड वेब" (Jerry's Guide to the World Wide Web) था, अप्रैल १९९४ में इसका नाम याहू कर दिया गया।
याहू (YAHOO) का अधिकारिक विस्तृत नाम "Yet Another Hierarchical Officious Oracle" है।

## उत्पाद व सेवायें

याहू पर कइ सारी सेवाये उप्लब्ध हैं:

* सर्च इंजन

## आय

इस कंपनी की आय ४०० अरब डॉलर है।

## सन्दर्भ

## बाहरी कड़ियाँ

* याहू का भारतीय आधिकृत जाल पृष्ठ
* याहू का अंतर्राष्ट्रीय आधिकृत जाल पृष्ठ
# एकीकृत परिपथ की डिजाइन

किसी CMOS ऑपरेशनल ऐम्प्लिफायर का ले-आउट
**एकीकृत परिपथ की डिजाइन** (Integrated circuit design या IC design) इलेक्ट्रॉनिक इंजीनियरी का एक प्रभाग है जिसमें एकीकृत परिपथों की डिजाइन में प्रयुक्त तकनीकों का समावेश होता है।

### डिजाइन के चरण

आई सी डिजाइन के प्रमुख चरण
Center
किसी एकीकृत परिपथ की डिजाइन में अनेकों चरणों से होकर जाना पड़ता है-

1. Feasibility study and die size estimate
2. Function analysis
3. System Level Design
4. Analogue Design, Simulation & Layout
5. Digital Design, Simulation & Synthesis
6. System Simulation & Verification
7. Design For Test and Automatic test pattern generation
8. Design for manufacturability (IC)
9. Tape-in
10. Mask data preparation
11. Tape-out
12. Wafer fabrication
13. Die test
14. Packaging
15. Post silicon validation and integration
16. Device characterization
17. Tweak (if necessary)
18. Datasheet generation (of usually a Portable Document Format (PDF) file)
19. Ramp up
20. Production
21. Yield Analysis / Warranty Analysis Reliability (semiconductor)
22. Failure analysis on any returns
23. Plan for next generation chip using production information if possible

Roughly saying, digital IC design can be divided into three parts.

* Electronic system-level design: This step creates the user functional specification. The user may use a variety of languages and tools to create this description. Examples include a C/C++ model, SystemC, SystemVerilog Transaction Level Models, Simulink and MATLAB.
* RTL design: This step converts the user specification (what the user wants the chip to do) into a register transfer level (RTL) description. The RTL describes the exact behavior of the digital circuits on the chip, as well as the interconnections to inputs and outputs.
* Physical design: This step takes the RTL, and a library of available logic gates, and creates a chip design. This involves figuring out which gates to use, defining places for them, and wiring them together.

ध्यान दें कि द्वितीय चरण (RTL design) से ही निर्धारित होता है कि चिप सही कार्य करेगी। तृतीय चरण (भौतिक डिजाइन) से परिपथ के कार्य (functionality) पर कोई प्रभाव नहीं पड़ता (यदि ठीक से डिजाइन हो, तो) किन्तु इस चरण का महत्व इस कारण है कि इस चरण से ही निर्धारित होता है कि चिप कितना 'तेज' काम करेगी और इसका खर्च कितना आयेगा।

सामान्य ऑपरेशनल ऐम्प्लिफायर ७१४ का ट्रांजिस्टर स्तर का परिपथ चित्र जिसमें इसके प्रमुख उपप्रणालियों को रंगीन बॉक्स से घेरकर दिखाया गया है। उदाहरण के लिए :

धारा प्रतिबिम्बक (current mirrors);

डिफरेन्शियल ऐम्प्लिफायर;

क्लास A लब्धि चरण;

वोल्टेज-स्तर परिवर्तक;

आउटपुट चरण।
## सन्दर्भ

## बाहरी कड़ियाँ

* डिजिटल सर्किट डिजाइन
# अणु भार

किसी अणु का **अणु भार** वह संख्या है जो दर्शाती है कि उसका एक अणु , कार्बन-१२ के एक कार्बन परमाणु के भार के १२वें भाग (१/१२) से कितने गुना भारी है। उदाहरण के लिये, मिथेन का जो दर्शाता है कि मिथेन का एक अणु का भार कार्बन-१२ के एक परमाणु के १२वें भाग से १६ गुना भारी है।
# आवर्धक लेन्स

आवर्धक लेन्स और उससे बड़ा दिखता पेन
आवर्धक लेन्स का सिद्धान्त : किसी उत्तल लेंस के सामने यदि वस्तु फोकस बिन्दु तथा लेंस के बीच में स्थित हो तो उसका प्रतिबिम्ब सीधा, **बड़ा** तथा आभासी बनता है।
**This magnificent glass show in big picture of object.आवर्धक लेन्स** (magnifying glass या hand lens) एक उत्तल लेंस होता है जिसका उपयोग पास की वस्तुओं का आवर्धित प्रतिबिम्ब प्राप्त करने के लिये किया जाता है। प्रायः आवर्धक लेंस को एक गोल फ्रेम में मढ़ा गया होता है जिसमें एक हत्था (हैंडिल) भी लगा होता है। (चित्र देखें)।आवर्धन लेंस की खोज रोजर बेकन ने की थी।
आवर्धक लेंस की खोज के बाद ही सूक्ष्मदर्शी का आविष्कार संभव हो सका

## इन्हें भी देखें

* आवर्धन
* सूक्ष्मदर्शी
* दूरदर्शी
# एफ एम प्रसारण

**एफ एम प्रसारण** एक प्रकार का रेडियो प्रसारण है, जिसमें कैरियर की आवृत्ति को प्रसारण ध्वनि के अनुसार मॉड्यूलेट किया जाता है। इस प्रक्रिया को आवृत्ति माड्यूलेशन या आवृत्ति मॉड्यूलन कहते हैं। इस प्रक्रिया द्वारा मॉड्यूलन कर जब रेडियो प्रसारण होता है, उसे एफ़ एम प्रसारण कहते हैं।

डीमॉड्यूलेटेड एफ़-एम संकेत वर्णक्रम एवं उप-कैरियर

## देखें

* ए एम प्रसारण
* आवृत्ति मॉड्यूलेशन
* आयाम मॉड्यूलेशन
* पल्स मॉड्यूलेशन
# एमबीसी

मुंहवा ब्राडकास्टिंग कारपोरेशन (एमबीसी)|  |
| कंपनी प्रकार | निजी कंपनी |
| उद्योग | टेलीविज़न |
| स्थापित | 21 फरवरी, 1961 |
| मुख्यालय | सियोल, दक्षिण कोरिया |
| वेबसाइट | imbc.com |

**मुंहवा ब्राडकास्टिंग कारपोरेशन** (Munhwa Broadcasting Corporation) या **एमबीसी** (MBC) दक्षिण कोरियाई टेलीविजन और रेडियो नेटवर्क कंपनियों में से एक है। मुनवा "संस्कृति" के लिए चीन-कोरियाई शब्द है। इसका प्रमुख स्थलीय टेलीविजन स्टेशन एमबीसी टीवी डिजिटल के लिए चैनल 11 है।

2 दिसंबर 1961 को स्थापित, एमबीसी एक कोरियाई स्थलीय प्रसारक है जो 17 क्षेत्रीय स्टेशनों का एक राष्ट्रव्यापी नेटवर्क है। यद्यपि यह विज्ञापन पर काम करता है, एमबीसी एक सार्वजनिक प्रसारक है, क्योंकि इसका सबसे बड़ा शेयरधारक एक सार्वजनिक संगठन है, द फाउंडेशन ऑफ ब्रॉडकास्ट कल्चर। आज, यह एक मल्टीमीडिया समूह है जिसमें एक स्थलीय टीवी चैनल, तीन रेडियो चैनल, पांच केबल चैनल, पांच उपग्रह चैनल और चार डीएमबी चैनल हैं।

एमबीसी का मुख्यालय डिजिटल मीडिया सिटी, मापो-गु, सियोल में है और कोरिया में सबसे बड़ा प्रसारण उत्पादन सुविधाएं हैं जिनमें इल्सान में डिजिटल उत्पादन केंद्र ड्रीम सेंटर, योंगिन डेगंगजियम पार्क में इनडोर और आउटडोर सेट शामिल हैं।

## सन्दर्भ